David Kabua

David Kabua (sündinud 1951) on Marshalli Saarte poliitik, alates 13. jaanuarist 2020 kuni 3. jaanuarini 2024 Marshalli Saarte president.Profile of David Kabua Ta on Marshalli Saarte esimese presidendi Amata Kabua ja tema abikaasa Emlain Kabua poeg.

David Kabua on õppinud Mikroneesias Xavieri kõrgkoolis ja Hawaii ülikoolis.https://rmiparliament.org/cms/members.html#1-president-of-the-republic-of-the-marshall-islands-his-excellency-president-david-kabua Aastatel 2008–2011 oli ta senaator Wotho atollilt. Aastatel 2012–2013 riigi terviseminister, 2014. aastal sai temast siseminister. Jaanuaris 2016 nimetati Kabua Casten Nemra valitsuse presidendi abiministriks.

6. jaanuaril 2020 valis Marshalli Saarte parlament hääletustulemusega 20:12 (1 erapooletu) David Kabua presidendiks. Eelmine president Hilda Heine kandideeris Kabua vastu, kuid kaotas. Kabua märkis oma ametiaja peamisteks väljakutseteks kliimasoojenemisega võitlemise, 2023. aastal lõppeva Ameerika Ühendriikide rahastusleppe pikendamise ning Runiti saare radioaktiivsete jäätmete likvideerimise. Tema ametiaeg algas 13. jaanuaril 2020.

Viited

Kategooria:Marshalli Saarte presidendid
Kategooria:Sündinud 1951